ঘূর্ণিঝড় মেকুনু
অতি তীব্র ঘূর্ণিঝড় মেকুনু ১৯৫৬ সালের পর ওমানের ধোফার গভর্নরেটে আঘাত হানা সবচেয়ে শক্তিশালী ঝড়। মেকুনু ২০১৮ সালের উত্তর ভারত মহাসাগর ঘূর্ণিঝড় মৌসুমের দ্বিতীয় নামপ্রাপ্ত ঝড। মেকুনু.২১ মে মাসে একটি নিম্নচাপ এলাকা থেকে তৈরি হয়েছিল। এটি ধীরে ধীরে তীব্রতর হয়, ২৩ মে একটি অত্যন্ত তীব্র গ্রীষ্মমন্ডলীয় ঘূর্ণিঝড় হিসাবে সোকোত্রার পূর্ব দিকে চলে যায় । ২৫ মে মেকুনু তার সর্বোচ্চ তীব্রতায় পৌঁছে। ভারতের আবহাওয়া দপ্তর অনুমান করে ১৭৫ কিমি/ঘ (১১০ মা/ঘ) একটানা বাতাস, মেকুনুকে একটি অত্যন্ত প্রবল ঘূর্ণিঝড় তৈরি করেছে। আমেরিকা ভিত্তিক যৌথ টাইফুন সতর্কীকরণ কেন্দ্রের বাতাসের গতিবেগের অনুমান সামান্য বেশি, ১৮৫ কিমি/ঘ (১১৫ মা/ঘ) । সর্বোচ্চ তীব্রতা থাকাকালীন, মেকুনু ২৫ মে ওমানের রায়সুতের কাছে করেছিল। ঝড়টি ২৭ মে স্থলভাগে দ্রুত দুর্বল হয়ে পড়ে। সোকোত্রার কাছে যাওয়ার সময়, ঘূর্ণিঝড় মেকুনু ভারী বৃষ্টিপাত করে, যার ফলে ভূমিধস এবং বন্যা হয় যাতে ২০ জন মানুষ মারা যায়। পূর্ব ইয়েমেনি মূল ভূখণ্ডে, ঘূর্ণিঝড়ের কারণে বিদ্যুৎ বিভ্রাট এবং বন্যা দেখা দেয়, যার ফলে চারজন নিহত হয়। ওমানে ঘূর্ণিঝড় মেকুনু সাত জনকে হত্যা করে এবং প্রায় ১.৫ বিলিয়ন মার্কিন ডলালের সমপরিমান ক্ষয়ক্ষতি হয়। বৃষ্টিপাতের কারণে খালি কোয়ার্টার বা রুব' আল খালিতে মরুভূমির হ্রদ তৈরি হয়, যা পঙ্গপালের প্রাদুর্ভাব পাকিস্তান সহ ১০টি দেশকে প্রভাবিত করে, যেখানে প্রাদুর্ভাবের কারণে জরুরি অবস্থা জারি করতে হয়েছিলো।